રાંચી, 23 મેઃ સનરાઇઝર્સ હૈદરાબાદે આઇપીએલની સાતમી શ્રેણી હેઠળ જેએસસીએ આંતરરાષ્ટ્રીય સ્ટેડિયમમાં રમાયેલી 50મી મેચમાં ચેન્નાઇ સુપર કિંગ્સે છ વિકેટથી પરાજીત કરીને પ્લેઓફમાં પહોંચવાની પોતાની આશાને જીવંત રાખી છે. સનરાઇઝર્સની જીતમાં નાયક રહેલા ડેવિડ વોર્નરે શાનદાર 90 રનની ઇનિંગ રમી હતી, આ ઉપરાંત શિખર ધવને અણનમ 64 રનની ઇનિંગ રમીને મહત્વની ભૂમિકા ભજવી હતી. સનરાઇઝર્સે પ્લેઓફમાં પહોંચવા માટે પોતાની આગામી મેચમાં માત્ર કોલકતાને લાંબા અંતરથી હરાવવું જ નહીં પડે પરંતુ રાજસ્થાન અને મુંબઇની મેચના નિર્ણય પર પણ નિર્ભર રહેવું પડશે. ચેન્નાઇ તરફથી મળેલા 186 રનના લક્ષ્યાંકને હૈદરાબાદે 19.4 ઓવરમાં ચાર વિકેટ ગુમાવીના હાંસલ કરી લીધો હતો.